Maskin-til-maskin-kommunikasjon

Maskin-til-maskin-kommunikasjon, forkortet M2M og også kjent under betegnelsen «embedded mobile», er et framvoksende marked for anvendt telemetri og telematikk som bruker mobil datakommunikasjon mellom maskiner, biler eller andre gjenstander, det vil si mobilkommunikasjon mellom ikke-menneskelige abonnenter.Connexion – explore M2M , besøkt 28. januar 2010. Et vanlig karaktertrekk ved M2M er at SIM- eller RFID-kortene som kommuniserer er integrert i maskinene eller gjenstandene av fabrikanten, og dermed ikke lar seg bytte ut med den mulighet det ville gitt for fritt valg av teleaktør. Markedet omfatter mobile data- og kommunikasjonstjenester for måling og overvåking av funksjoner, sporing av gjenstander, samt system- og flåtestyring. Analyseselskapet Gartner Group mener at 200 millioner enheter vil være tilkoblet innen 2012,«Telefonica Sets Up International M2M Unit» Cellular News, 16. desember 2009, besøkt 2. februar 2010., mens Juniper Research spår at det vil være 412 millioner tilknytninger innen 2014.«Embedded Mobile & M2M Devices to Rise to 412 Million Globally by 2014» Cellular News, 19. januar 2010, besøkt 2. februar 2010. Mindre optimistiske anslag antyder 187 millioner tilknytninger i 2014.«The Rise of the Machines: M2M Accounts for 1.4% of Mobile Network Connections» Cellular News, 14. desember 2009, besøkt 2. februar 2010.

Trafikken skjer mellom to maskiner som har innebygd samme kommunikasjonsutstyr (normalt et SIM-kort), men dataene som overføres vil ofte være generert av sensorer eller andre måleapparater på maskinen(e). Tjenestene bruker normalt CDMA- eller GSM-basert teknologi for mobilkommunikasjon, men kan også bruke RFID-teknologi på kortere avstander. Til sjøs kan maskin-til-maskin-kommunikasjon også skje via kystradio, som tilfellet er med automatisk nødpeileutstyr, VHF-Data, og Bastøyfergens betalingsterminaler. Det er tildelt egne internasjonale nummerserier uten landkoder for M2M-telefonnumre, og roamingprisene er lavere enn for ordinær mobiltelefoni. Det er utviklet noen Microsoft-kompatible industristandarder for programvaren i systemene, kalt BITXML og M2MXML.

Bruk av M2M
Eksempler på bruk av maskin-til-maskin-kommunikasjon kan være:
 Overvåking og sanntids kommunikasjon av helsetilstanden hos pasienter.Connexion – Health monitoring , besøkt 28. januar 2010.
 Forbruksartikler med innebygd SIM-kort fra fabrikk, eksempelvis Apple's iPad.
 Tjenester for varsling med innebygd SIM-kort i alarmer for bedrifter eller private hjem.Connexion – Security and surveillance , besøkt 28. januar 2010.
 Fjernavlesning av strømforbruk  ved montering av M2M-utstyr i strømmålere, eksempelvis hos Fortum, E.ON og i Storbritannia.«UK's Energy Smart Meter Plans Call for Expert M2M Capabilities» Cellular News, 9. desember 2009, besøkt 2. februar 2010.
 Flåtestyringsprogrammer for jernbvane, lastebiler og logistikk, eksempelvis brukt av Daimler AG og Scania.Connexion – Fleet management and logistics , besøkt 28. januar 2010.
 Systemstyringsprogrammer for overvåking av teknisk tilstand i biler, eksempelvis brukt av VolvoConnexion – Automotive telematics , besøkt 28. januar 2010., BMWBMW Assist – offisiell hjemmeside , besøkt 28. januar 2010. og General MotorsGeneral Motors – OnStar offisiell hjemmeside , besøkt 28. januar 2010.
 Overvåking av miljø- og klimarelaterte utslipp eller effektivitet i biler, strømnett, osv.Connexion – Telenor Connexion part of first Eco Navigator, 23. november 2009, besøkt 28. januar 2010.
 Forbrukssystemer for bilnavigasjon dersom disse bruker mobiltelefoni og ikke GPS satellitt-transmisjon.
 Logistikkstyring og overvåking av fyllingsgrad og lokasjon for løse containere, traller og beholdere.
 EUs automatiske nødkommunikasjon for biler, eCall.GSM Association – GSMA Initiative Helps Save Lives and Create Safer Roads for European Citizens , 9. september 2009, besøkt 28. januar 2010.
 Nederland vurderer å knytte alle landets bilder til et nettverk for å gjennomføre veiprising.«The Rise of the Machines: M2M Accounts for 1.4% of Mobile Network Connections» Cellular News, 14. desember 2009, nederst i artikkelen, besøkt 2. februar 2010.
Mobile betalingsterminaler.

Verdikjeden for M2M
Verdikjeden for maskin-til-maskin kommunikasjon forventes å domineres av tre slags aktører: 
Maskinprodusenten kan montere SIM- eller RFID-kort direkte integrert i maskinene eller gjenstandene, og på den måten kontrollere kundeforholdet og kundens bruk av teletjenesten. Eksempelvis vil iPad eller tilsvarende forbrukerprodukter med integrert SIM-kort innebære at forbrukeren i praksis betaler Apple for de fremtidige teletjenestene gjennom prisen på produktet, og at Apple på denne måten beveger seg over i markedet for mobiltelefoni. 
Tradisjonelle teleselskaper som får inntekter fra roaming når datatrafikken skjer i deres mobilnett. Eksempelvis vil et forbrukerprodukt med innebygget SIM-kort som brukes i et land, innebære at produsenten av produktet betaler roaming-avgift til en eller flere mobile nettoperatører i det aktuelle landet. Et eksempel på roaming-løsninger er Verizon som transmitterer automatisk sikkerhetskommunikasjon for General Motor's biler i USA, mens Bell Mobility foretar transmisjonen av det samme systemet i Canada.
M2M teletilbydere er spesialiserte selskaper som leverer mobil transmisjon for maskin-til-maskin-tjenester på tvers av geografiske markeder, og håndterer roamingavtalene for maskinprodusenten. Selskapene kan enten være generelle tilbydere av transmisjon uavhengig av tjenestetype, eller tilby løsninger for en enkelt bransje. Eksempler på denne typen selskaper er Com4, Telenor Cinclus, Telenor Connexion og Jasper Wireless, samt egne M2M-satsinger innenfor KPN, AT&T, KPN, Vodafone, T-Mobile, Orange og Telefonica, sistnevnte i en satsing med 100 ansatte som skal utvikle de nye tjenestene.«Telefonica Sets Up International M2M Unit» Cellular News, 16. desember 2009, besøkt 2. februar 2010.

En gruppe amerikanske teleselskaper har gått sammen om å etablere et eget utviklingsmiljø for M2M-teknologi.M2M.com – utviklingsmiljøets hjemmeside , besøkt 28. januar 2010.

 Se også 
Trådløst sensornettverk

Referanser

Eksterne lenker
 Source Forge – M2MXML standard for maskin-til-maskin kommunikasjon.
 General Motors OnStar hjemmeside .
 Telenor Connexion's hjemmeside.
 M2M.com – amerikansk utviklingsmiljø – offisiell hjemmeside , besøkt 28. januar 2010.
 M2M.com – forklaring av noen ord og uttrykk .

Kategori:Telekommunikasjon
Kategori:Mobiltelefoni
Kategori:Sjargong